Jonavos geležinkelio stotis

Jonavos geležinkelio stotis – geležinkelio stotis šiauriniame Jonavos miesto pakraštyje, 2 km nuo miesto centro, prie Vilniaus–Klaipėdos geležinkelio. Stoja traukiniai Vilnius–Klaipėda ir Kaunas–Šiauliai. Iš miesto geležinkelio stoties pasiekiami aplinkiniai miestai Kėdainiai ir Kaišiadorys. Atskiromis savaitės dienomis pasiekiamas ir Kaunas, tarpukariu – Ukmergė (siauruoju Jonavos–Ukmergės geležinkeliu).

Stoties pastatas – kultūros paveldo objektas (unikalus Nr. ). Ant stoties pastato yra memorialinė lenta tremties aukoms.

Istorija 

Pastatyta 1871 m. Liepojos–Romnų geležinkelio atšakoje, įgalinus susisiekimą su Vilniumi, Šiauliais, Liepojos ir Sankt Peterburgo miestais. Tai buvo IV klasės geležinkelio stotis. Taip XIX a. pabaigoje Jonava tapo svarbiu Lietuvos geležinkelių tašku, tai palengvino Jonavos susisiekimą su Vilniumi ir kitais Rusijos imperijos miestais. Tuo metu miestas ėmė plėstis ir šiaurine kryptimi.

Sovietmečiu iš stoties į tremtį Sibire buvo išvežami Jonavos ir apylinkių gyventojai. 1989 m. birželio 13 d. ant stoties pastato buvo atidengta memorialinė lenta 1941–1952 m. trėmimų iš Jonavos ir Ukmergės rajonų aukoms atminti. 1993 m. stotis įtraukta į Kultūros vertybių registrą.

XXI a. po Lietuvos įstojimo į ES, Jonavos geležinkelio stotis, taip pat jos prieigos, peronai buvo atnaujinti gavus ES struktūrinių fondų paramą (paramos gavėjas – AB „Lietuvos geležinkeliai“), be to, prailginti stoties keliai IX koridoriuje.

Galerija

Šaltiniai 

Jonavos pastatai
Jonavos rajono savivaldybės geležinkelio stotys
Lietuvos kultūros vertybės: geležinkelio stotys